
Nr. 4.945 din 23 august 2022
R A P O R T

al compartimentului de resort din aparatul de specialitate al primarului la proiectul de hotărâre  privind atribuirea denumirii „strada Spătărești-Cucuteni”, drumului aflat, în domeniul public al comunei, identificat prin cartea funciară nr. 3052 și 6749 a Comunei Vulcana-Băi, în vederea analizei și avizării de către Comisia de atribuire de denumiri județeană Dâmbovița
                    Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului”.
               Având în vedere temeiurile juridice, respectiv prevederile:
              a) Hotărârii Guvernului nr. 1350/2001 privind atestarea domeniului public al judeţului Dâmboviţa, precum şi al municipiului Târgovişte, al oraşelor şi comunelor din judeţul Dâmboviţa;
b)
Hotărârii Consiliului Local nr. 78/1995 privind stabilirea căilor publice de comunicație în vederea atribuirii de denumiri, confirmată și validată prin Decizia Delegației permanente a Consiliului județean Dâmbovița nr. 98/1995 privind atribuirea de denumiri străzilor din comuna Vulcana-Băi, județul Dâmbovița,

c) Hotărârii Consiliului Local nr. 48 din 30 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

Ținând cont de faptul că strada Spătărești o sa fie modernizată până la intersecția cu strada Vârful cu dor, iar drumul public pentru care solicităm atribuirea de denumire, va face legătura între strada Spătărești și strada Cucuteni, creându-se astfel posibilitatea realizarea de noi construcții în acea zonă, propun promovarea în vederea analizei Comisiei de atribuire de denumiri, a străzii „Spătărești-Cucuteni”, drumului public identificat prin Cartea Funciară, nr. 3052 și 6749 a Comunei Vulcana-Băi.
29 august 2022                                                                                     Întocmit,

                                                                                                      Ionuţ MOREANU

